cyanic-selkie/wikianc huggingface dataset:
Brimbrettarokk
Eskimóarnir
Eins og fyrr varð brimbrettarokk til í Suður-Kaliforníu og varð mjög vinsælt í Bandaríkjunum og þá sérstaklega hljómsveitin The Beach Boys. Í Grænlandi árið 1964 var stofnuð brimbrettarokks hljómsveit en það telst mjög skrítið vegna þess að fáir staðir í heiminum eru jafn ólíkir Suður-Kaliforníu og Grænland og hvergi nærri eins mikil brimbrettamenning. Það voru fjórir skólabræður í Realskolen í Nuuk (hét þá Godthåb) sem stofnuðu hljómsveitina The Eskimo’s, eða Eskimóarnir, í byrjun árs 1964. Hljómsveitarmeðlimir voru þeir Barsilaj „Morpak“ Danielsen, sem spilaði á gítar og söng, Jakob „Arngo“ Petersen, sem spilaði einnig á gítar, Johannes „Orre“ Jonassen, bassaleikari, og Peter 0. Petersen sem sá um trommuslátt.
Assen
Íþróttir
Við Assen er hin kunna mótórhjólabraut TT Circuit Assen, en þar er keppt í Grand Prix Nederlande. 2009 var stærsta hjólreiðakeppni Spánar með rásmark í Assen. Hjólaður var einn hringur á kappakstursbrautinni áður en öll hersingin hjólaði í suðurátt.
Lyngrós
Rhododendron (úr Forngríska ῥρόδον rhódon "rós" og  δέντρο déndro "tré") er ættkvísl 1,024 tegunda viðarkenndra jurta í Lyngætt (Ericaceae), ýmist sígræn eða lauffellandi, sem eru aðallega frá Asíu. Flestar tegundir hafa skrautleg blóm, sem koma frá síðla vetrar til snemmsumars. Í gegn um tíðina hefur ekki verið einhugur um íslenskt nafn á ættkvíslinni; Alparós, Róslyng og Lyngrós hafa helst verið notuð. Þó virðist það síðasta vera að festast í sessi. Þjóðarblóm Nepals er lyngrós.
Árni Þórðarson hirðstjóri
Ætt Árna er mjög óviss en faðir hans hefur stundum verið talinn Þórður Kolbeinsson bóndi í Haukadal (d. 4. apríl 1331), sem aftur hefur ýmist verið talinn sonur Kolbeins sonar Þórðar kakala eða sonur Kolbeins Bjarnasonar Auðkýlings, riddara á Auðkúlu. Kona hans er ekki þekkt heldur en dóttir hans var Ingileif, kona Jóns Hákonarsonar bónda í Víðidalstungu.
Obdulio Varela
Fyrirliði heimsmeistaranna
Þvert á ráðleggingar forystumanna úrúgvæska knattspyrnusambandsins, fór Verala út á lífið um kvöldið til að fagna sigrinum og sat að sumbli með brasilískum stuðningsmönnum um nóttina.
Varela lést árið 1996.
Svartá (Skagafirði)
Svartá er bergvatnsá í vestanverðum Skagafirði, innarlega. Allmikið lindavatn er í ánni inn til hálendisins en dragáreinkennin fara vaxandi er utar dregur. Hún kemur upp á Eyvindarstaðaheiði og rennur um Svartárdal og síðan milli Neðribyggðar og Reykjatungu. Þar er foss í ánni sem heitir Reykjafoss. Nokkru neðan hans, í grennd við Vindheimamela breytir áin um nafn og heitir eftir það Húseyjarkvísl. Hún fellur neðan við Varmahlíð og til Héraðsvatna skammt fyrir innan Glaumbæ.
Blágerlar
Heimkynni
Algengt er að þörungarnir sem eru á miklu dýpi séu rauðari á lit en þær sem ofar vaxa, og er talið að rauði liturinn hjálpi þeim að nýta það takmarkaða ljós sem til þeirra berst. Margir blágerlar þola vel við í miklum þurrk og geta lifað á vatnslausum svæðum svo árum skipta, slíkir þörungar finnst í jarðvegi hitabeltis og í saltpækli á ströndum sólríkra landa.
Vöxtur og hreyfing
Skiljist frumurnar að strax eftir skiptinguna, er um venjulega kynlausa frumuæxlun að ræða, en slíkt er sjaldgæft með blágerla. Eðlilegt er að margar frumuskiptingar fari fram áður en nokkur aðskilnaður verður, og myndast á þann hátt sambú margra einstaklinga. Eitt af einkennum blágerla er sá að þeir mynda aldrei frumur með bifhárum en þó eru þeir ekki allir án eigin hreyfinga en þráðlaga blágrænþörungar eru sú undantekning. En þá er aðalega átt við skriðhreyfingu, ýmist aftur á bak eða áfram og sveifluhreyfingu á þráðarendunum. Þráðlaga blágrænþörungar hafa keðjubúta og mynda því skriðhreyfingu. Hraði hreyfinganna er háður kringumstæðum en eykst bæði við aukið ljósmagn og hita. Þessar hreyfingar eru þó mjög hægfara.
Helgafellsklaustur
Árið 1540 kemur fram í skjölum að þá eru þrír bræður í klaustrinu auk Halldórs Tyrfingssonar ábóta og hétu þeir Ólafur, Jón og Gunnar. Árið 1542 gaf konungur út bréf þar sem Halldóri ábóta var boðið að halda skóla í klaustrinu en það var svo tekið aftur og ári síðar tók Gleraugna-Pétur Einarsson klaustrið og allar eigur þess tekið undir konung. Klaustrið og eitt hundrað jarðir sem því fylgdu voru leigð umboðsmönnum og kallaðist það Stapaumboð. Árið 1550 segir í konungsbréfi að í klaustrinu séu aðeins tveir munkar og þeir hegði sér ósæmilega. Konungur fól Laurentius Mule hirðstjóra og Marteini Einarssyni biskupi að koma á skóla á Helgafelli og áttu tekjur klaustursins að ganga til skólahalds en af því varð heldur ekki í þetta skipti. Jón Arason reið til Helgafells sama ár, vígði klaustrið að nýju, en það rann út í sandinn þegar Jón var handtekinn og svo líflátinn um haustið og var þá klausturhaldi á Helgafelli lokið.
Evhemerismi á miðöldum
Í fyrsta lagi er litið á guðina sem raunverulegar manneskjur. Manneskjur sem að annaðhvort sjálfar hafa gefið sig út fyrir að vera guðir í lifanda lífi og krafist þess að vera tilbeðnir sem slíkir eða þá að tilbeiðsla þeirra hefur hafist eftir dauða þeirra. Oft er talið að þetta hafi verið þekktir menn í sínu samfélgi, til dæmis kóngar eða stríðshetjur. Til tilbeiðslunar heyrði að gera styttur af þessum guðum sínum.
Þessar tvær útskýringar á heiðnum trúarbrögðum renna saman í eitt í evhemerisma miðalda á efirfarandi hátt: Þegar manneskjan dó sem að tilbeðin var sem guð í lifnda lífi, tók djöfulinn sem hún hafði gert samning við sér bólfestu í styttunni sem að tilbeiðendur hennar höfðu gert af henni. Á þennan hátt fór fólk að tilbiðja djöfla þegar það ætlaði að tilbiðja látna forfeður eða konunga.
Heimsmeistaramót karla í handknattleik 2011
A-riðill (Kristianstad og Lundur)
Allar tímasetningar eru að staðartíma (UTC+1)
Vetrarólympíuleikarnir
Á Vetrarólympíuleikunum er keppt í vetraríþróttum: skíðum, skautum, sleðabruni og krullu.
Katla María
Eurovision
Katla María hefur tvisvar sinnum keppt í íslensku undankeppninni fyrir Eurovision-söngvakeppnina. Árið 1989 söng hún lagið Sóley ásamt Björgvin Halldórssyni og lenti í fjórða sæti í keppninni. Árið 1993 söng hún lagið Samba, sem lenti í níunda sæti.
Öndverðarnes
thumb|right|Vitinn á Öndverðarnesi. Öndverðarnes er vestasti tangi Snæfellsnes og um leið Neshrauns, sem runnið er úr Öndverðarneshólum og Saxhólum. Á Öndverðarnesi var á árum áður mikil útgerð og margar þurrabúðir, en hún hefur nú verið í eyði frá árinu 1945. Jörðin er ríkisjörð og má sjá nokkrar rústir, auk þess sem að þar er rekinn viti. Þar má og finna haglega hlaðinn djúpan og að nokkru yfirbyggðan brunn, er ganga má niður í eftir nokkrum steinþrepum. Brunnurinn, sem nefndur er Fálki var áður eina vatnsból Öndverðarness og er hann ævaforn og friðaður með öllu.
Hreindýrakrókar
Efnafræði
Þalsvörun hreindýrakróka er K-, C-, KC+ gul og P+ gulrauð. K-, C-, KC+ gul, P+
Vestari-Jökulsá
Boðið er upp á flúðasiglingar bæði á Vestari- og Austari-Jökulsá og þykja árnar henta einkar vel til þeirra.
Ningbo
Ningbo Zhoushan höfnin
Ningbo Zhoushan höfnin er í Beilun hverfinu, austur af borginni á suðurströnd Hangzhou-flóa, er ein stærsta djúpsjávarhöfn Kína sérstaklega útbúin fyrir gámaflutninga. Hún er stærsta höfn í heimi hvað varðar árlega farmflutning í tonnum talið. Árið 2019 náði farmflutningurinn 1.119 milljónum tonna og var stærst í heiminum 11 árið í röð. Höfnin er langstærsta umskipunarhöfn fyrir járngrýti og hráolíu í Kína. Um 40% olíuafurða Kína, 30% járngrýtis, og 20% af kolabirgða Kína fara um höfnina. Hún er mikilvæg geymslu- og flutningsstöð fyrir ýmis fljótandi efni, kola- og korngeymslustöð.
Eldstöðvarkerfi
thumbnail|left|350px|[[Eldstöðvarkerfið]] Eldstöðvakerfi er sprungurein með gossprungum, siggengjum og sigdölum og oftast með megineldstöð um miðbikið, sem þiggur kviku frá sömu kvikuuppsprettu.
Íslenska brjóstabyltingin
Ísland og ber brjóst
„Við höf­um ekki þurft að setja regl­ur útaf þessu vegna þess að þetta er ekki vanda­mál. Þær liggja ber­brjósta á sól­ar­bekkj­um og þetta er ekk­ert sem plag­ar fólk.“ sagði Hauk­ur Geir­munds­son, íþrótta- og tóm­stunda­full­trúi Seltjarn­ar­nes­bæj­ar.
Adda Þóreyjardóttir Smáradóttir
Adda Þóreyjardóttir Smáradóttir var 16 ára framhaldsskólanemi í Verzlunarskóla Íslands þegar hún birti mynd, fyrst allra kvenna af brjóstunum sínum á samfélagsmiðlinum Twitter. Daginn eftir tók hún myndina út eftir að hafa fengið þær upplýsingar að umsóknarferlið hennar sem skiptinemi til Kosta Ríku gæti verið í hættu. Hún ákvað þó að birta myndina aftur undir þeim formerkjum að hún væri að „krefjast jafnréttis og fullveldi yfir sínum eigin líkama.“
Youdan-bikarinn
Saga og fyrirkomulag
Sheffield F.C., langöflugasta lið borgarinnar, ákvað að lokum að taka ekki þátt í mótinu. Félagsmenn töldu mikilvægara að ferðast um landið og kynna Sheffield-reglurnar sem víðast. Tólf lið mættu því til leiks og fóru allar viðureignirnar í fyrstu umferð fram á sama degi, 16. febrúar. Viku síðar fóru leikirnir í annarri umferð fram. Þar á meðal mættust Hallam F.C. og Norton í framlengdum og markalausum leik. Áhorfendur voru sagðir á fjórða þúsund, sem var mesti fjöldi á knattspyrnuleik til þess tíma og var það met ekki slegið fyrr en í úrslitum enska bikarsins árið 1878.
Hvítaskur
Hvítaskur (fræðiheiti: Fraxinus americana ) er tegund af aski sem vex í suðurhluta Kanada og austurhluta Bandaríkjanna, frá Nova Scotia vestur til Minnesota, og suður til norður-Flórída og suðvestur-Texas. Var áður algengur en hefur á síðari árum fækkað mjög vegna sníkjudýrsins Agrilus planipennis.
Galisía
Saga
Konungsríki var stofnað í Galisíu árið 395. Vísigotar náðu því á sitt vald seinna en Márar náðu aldrei eiginlegum völdum þar og Alfonso 1. Astúríukonungur rak þá burt árið 739 og innlimaði um leið Galisíu í ríki sitt. Síðar varð það hluti af konungsríkinu Kastilíu og Leon en naut þó stundum nokkurrar sjálfstjórnar.
Skildingur
Skildingur getur átt við fjölda gjaldmiðla og mynteininga bæði fyrrverandi og núverandi.
Sagnfræðingafélag Íslands
Útgáfa
Sagnfræðingafélag Íslands gaf út fréttabréf fyrir félagsmenn frá 1983 til 2012. Félagið stóð fyrir útgáfu ritsins Íslenskir sagnfræðingar sem kom út í tveimur bindum árin 2002 og 2006. Uppistaðan í efni bókanna var sagnfræðingatal og saga Sagnfræðingafélags Íslands auk fjölda greina um sagnfræði. Bókin Borgarbrot kom út árið 2003 með fyrirlestrum úr hádegisfyrirlestraröðinni Hvað er borg? og ráðstefnunni Framtíð borga sem Sagnfræðingafélagið hélt ásamt Borgarfræðasetri. Árið 2007 kom út bókin Hvað er sagnfræði? Rannsóknir og miðlun. Í henni var að finna átján fyrirlestra af hádegisfundum Sagnfræðingafélags Íslands 2006-2007 þar sem sjónum var beint að sagnfræði sem fræðafagi.
Birgir Lúðvíksson
Ævi og störf
Birgir Lúðvíksson fæddist í Reykjavík. Foreldrar hans voru Lúðvík Thorberg Þorgeirsson, kaupmaður í Lúllabúð og Guðríður Halldórsdóttir. Árið 1928 var Lúðvík gerður að formanni Knattspynufélagsins Fram, þá aðeins átján ára að aldri, en félagið stóð á brauðfótum. Með honum í stjórn voru þrír mágar hans, bræður Guðríðar: Guðmundur, Sigurður og Ólafur sem allir áttu eftir að gegna formennsku í félaginu.
Hertford
thumb|250px|Torg í miðbæ Hertford Hertford (borið fram eða ) er höfuðstaður sýslunnar Hertfordshire í Englandi. Árið 2011 var mannfjöldi þar um 27.000 manns. Nafnið á engilsaxneskar rætur og þýðir „vaðið þar sem hirtir eru“. Bærinn liggur 35 km frá London og margir bæjarbúar ferðast til og frá London vegna vinnu. Lestir ganga beint frá bænum til Charing Cross.
Detroit Pistons
Árin 1980–1994 var liðið þekkt sem Bad boys en það var þekkt fyrir mikla baráttu og á tímum grófan leik. Þekktur var rígur þeirra gegn Boston Celtics, Los Angeles Lakers og Chicago Bulls. Meðal leikmanna á þessum tíma voru: Isiah Thomas, Bill Laimbeer, Joe Dumars og síðar Dennis Rodman. Liðið vann NBA meistaratitla 1989, 1990 og síðar 2003.
Stjörnustríð
Stjörnustríðsheimurinn
Stjörnustríðsmyndirnar gerast á fjarlægri vetrarbraut; allar Stjörnustríðsmyndirnar (og mest af öðrum Stjörnustríðsskáldskap) hefjast á setningunni „Endur fyrir löngu, í fjarlægri vetrarbraut“. Margar plánetur í þessari vetrarbraut eru undir stjórn Geimlýðveldisins sem síðar breyttist í Keisaradæmið.
Þáttaraðir
Árið 2019 hóf ný streymisveita Disney, Disney+, göngu sína með nýjum leiknum framhaldsþáttum, Mandalorinn, með persónum úr Stjörnustríðsheiminum. Sögutími Mandalorans er 5 árum eftir Jedinn snýr aftur og 25 árum áður en Mátturinn vaknar gerist. Þættirnir vöktu mikla athygli og áttu þátt í að laða notendur að nýju streymisveitunni. Disney fylgdi þáttunum eftir með fleiri leiknum þáttaröðum eins og The Book of Boba Fett (2021), Obi-Wan Kenobi (2022) og Andor (2022).
Jónas Kristjánsson (f. 1940)
Félagsstörf
Jónas hefur verið formaður:
Tunglfiskur
Tunglfiskur (fræðiheiti: Mola mola) er þyngsti beinfiskur jarðar, og getur verið yfir tvö tonn að þyngd og rúmir þrír metrar að lengd. Meðalþyngd er um eitt tonn og meðallengd tæpir tveir metrar. Þá er aðallega að finna í hlýjum sjó.
Andlitsmynd
right|170px|[[Anthonis van Dyck, 1635-1636]]
Heinrich Lübke
Æviágrip
Á nasistatímanum varð Lübke síðar trúnaðarmaður leynilögreglunnar og hafði umsjón með byggingu ýmissa fangabúða nasista á tíma seinni heimsstyrjaldarinnar. Hann varð meðstjórnandi og síðan aðalforstjóri verkfræðiskrifstofunar Schlempp, sem vann að gerð fjarstýrðra V-1- og V-2-flugskeyta í Peenemünde á stríðsárunum. Verkfræðistofan tók einnig að sér byggingar þrælkunarbúða þegar tók að líða á stríðið. Lübke varð jafnframt meðlimur í hinum svokallaða Jägerstab-hóp sem Albert Speer stýrði. Hópurinn hafði það verkefni að smíða flugvélaverksmiðjur neðanjarðar til þess að þær yrðu verndaðar fyrir sprengjuárásum bandamanna.
Leikari
Leikari eða leikkona er starfsheiti og haft um þann sem fer með hlutverk persónu á sviði, í kvikmynd eða sjónvarpi og notar til þess texta sem leikskáld (eða handritshöfundur) hefur samið.
Al Bayt leikvangurinn
Leikvangurinn var fyrst og fremst reistur fyrir HM 2022, þar sem hann mun hýsa fjölda leikja, þar á meðal opnunarleikinn og seinni viðureignina í undanúrslitum.
Þóra Björg Helgadóttir
Afrek
Áttfaldur Íslandsmeistari með Breiðabliki og KR. Sexfaldur bikarmeistari með Breiðabliki og KR.
Söguþráður Eneasarkviðu
Fyrsta bók
Júpíter sendir Merkúríus á fund Dídóar, svo að hún taki Tróverjum með vinsemd.
Þjórsárstofa
Björn G. Björnsson er hönnuður Þjórsárstofu, en Gagarín framleiddi kvikmyndina um Þjórsá. Þjórsárstofa er opin alla daga á sumrin frá kl.10-18, og eftir samkomulagi þess utan. Aðgangur er ókeypis.
Söguþráður Eneasarkviðu
Önnur bók
Pyrrhus brýst inn í höll Príamusar og Príamus er veginn.
Fjórða bók
Orðrómurinn, Fama, kemur af stað illum rógi um ást Dídóar og Eneasar. Fregnin berst loks til Jarabasar konungs, vonbiðils Dídóar.
Sjötta bók
Komið að Tartarus sem er hinn mesti kvalarstaður og síðan að Sæluvöllum. Eneas á tal við Ankíses föður sinn. Þau mæta sálunum við Leþuelfi.
Áttunda bók
Venus fær Eneasi vopn frá Volkunusi. Lýsing á skildi Eneasar.
Ellefta bók
Túrnus andmælir Drankesi og Latínusi. Hann segist reiðubúinn að heyja einvígi við Eneas. Meðan á deilum stendur í herbúðum Latverja, sækir Eneas fram. Túrnus fréttir það og býst óðara herklæðum.
Hefei
Saga
Árið 2005 réðst borgin í fegrunarátak þar sem þúsundir ólöglega byggðra mannvirkja voru rifin og gamalgróin markaðstorg víða um borgina voru fjarlægð. Breytti það ásýnd borgarinnar mikið.
Tietoevry
Tietoevry er finnskt-sænskt fyrirtæki sem starfar í upplýsingatæknigeiranum. Höfuðstöðvar fyrirtækisins eru í Helsinki.
Niels Neergaard
Ævi og ferill
Neergaard var ekki talinn mikill klækjarefur í stjórnmálum en naut fremur orðspors síns sem heilindamaður.
Blaðmyglur
Tegundir á Íslandi
Tegundir blaðmyglu sem fundnar eru á Íslandi.
Vaiana
Vaiana (enska: Moana) er bandarísk teiknimynd framleidd af Walt Disney Animation Studios og frumsýnd af Walt Disney Pictures. Myndin var frumsýnd þann 23. nóvember 2016 í Bandaríkjunum og 1. desember 2016 á Íslandi.
Þingey
Eyjan er flöt að mestu og þurrlend enda er undirstaða hennar eitt þeirra mörgu hraunflóða, sem fallið hafa norður-Bárðardal í tímanna rás. Jarðfræðingar telja að þetta hraun muni hafa runnið frá Trölladyngju í Ódáðahrauni fyrir um sjö þúsund árum. Þingey er nyrst á þessu hrauni og fara saman norðurendi eyjarinnar og nyrsti hluti þessa hrauns.
Myndvarpi
Myndvarpi er tæki sem notað er til þess að varpa glæru upp á vegg eða hvítt tjald. Myndvarpar eru oftast settir saman úr stórum kassa með lampa og viftu til þess að kæla hann. Á kassanum er stór Fresnel-linsa sem stillir ljósið. Á stöng fyrir ofan kassanum er spegill og linsa sem beina ljósinu fram í staðinn fyrir upp. Oft er hægt að stilla linsuna til þess að stækka myndina eða beinir ljósinu betur.
IPod
Notendaviðmót
iPod touch er með snertiskjá líkt og iPhone og hefur því ekki skrunhjól.
Þorsteinn Eyjólfsson
Þorsteinn Eyjólfsson (d. eftir 1402) var íslenskur höfðingi á 14. öld, lögmaður og hirðstjóri hvað eftir annað og einhver valdamesti maður landsins um langa hríð. Ekkert er vitað hvar hann bjó en hann var frá Urðum í Svarfaðardal en hann átti fleiri höfuðból. Í 17. aldar heimildum er hann kenndur við Víðimýri í Skagafirði.
Árið 1362 sigldi Þorsteinn til Noregs ásamt Þorsteini Hallssyni presti á Hrafnagili, sem hafði verið helsti andstæðingur Jóns skalla Hólabiskups í deilum norðlenskra presta við biskup. Voru þeir handteknir þar og hnepptir í varðhald. Ekki er víst hvers vegna það var en kann að hafa tengst Grundarbardaga og drápi Smiðs Andréssonar hirðstjóra þar, eða deilum milli konunganna, Magnúsar Eiríkssonar smek og Hákonar sonar hans, en vinátta er sögð hafa verið með Þorsteini og Magnúsi og Magnús lét leysa Þorstein úr haldi 1363.
Háey
Háey (enska: Hoy) er eyja í Orkneyjum utan af Skotlandi og sem er 143 ferkílómetrar að stærð. Hún er næststærsta eyja Orkneyja. Háey er tengd eyjunni South Walls með eiði og því er gengt á milli. Eyjarnar tvær eru taldar sem ein eining af manntalinu í Bretlandi.
Tallinn
Nafnið Tallinn (Tana-linn) merkir Danavirki. Danski fáninn, Dannebrog, er sagður hafa fallið af himni ofan í orrustu sem Danir háðu í Lyndanisse einsog Danir nefndu þá Tallinn, en orrustan var háð 15. júní, 1219.
Björgólfur Thor Björgólfsson
Fjárfestingar
Björgólfur og félagar færðu sig um set í lok tíunda áratugarins og keyptu rekstur Bravo bruggverksmiðjunnar. Fljótlega hófst þar framleiðsla á Botchkarov bjór sem sló í gegn í heimalandinu. Heineken keypti Bravo árið 2002, fyrir $400 milljónir.
Einnig keypti Björgólfur Thor, í gegnum nokkra milliliði, stóran hlut í Eimskipafélagi Íslands árið 2003. Landsbankinn eignaðist líka fjárfestingabankann Burðarás og sameinaði hann fjárfestingafélaginu Straumi, undir nafninu Straumur-Burðarás.
Bankahrunið
Í kjölfar bankahrunsins var Landsbankinn ríkisvæddur og skömmu seinna varð eignarhaldsfélag Björgólfs, Samson gjaldþrota. Félag hans Novator Pharma hefur einnig staðið í ströngu vegna láns frá Deutsche Bank sem hljóðar uppá 700 milljarða króna. Lánið var gert upp við söluna á Actavis til bandaríska lyfjafyrirtækisins Watson í apríl 2012.
Í júlí óskuðu Björgólfsfeðgar eftir því að felldir yrðu niður 3 af 6 milljörðum af láni sem þeir höfðu fengið hjá Búnaðarbankanum til kaupa á Landsbankanum, þeirri beiðni var hafnað. Stöð 2 flutti frétt um að 12 milljarðar króna voru fluttar úr félögunum Samson ehf og Straum-Burðarás inn á um eitt hundrað reikninga á skattaskjólseyjum m.a. Caymaneyja. Björgólfur neitaði þessu og í maí 2010 dró Stöð 2 frétt sína til baka.
Allium taishanense
Allium taishanense er tegund af laukætt ættuð frá Kína (eingöngu Shandong héraði). Þar vex hann í hlíðum í 300 til 600 m. hæð yfir sjávarmáli.
Allium taishanense er með granna lauka, yfirleitt minna en 5 mm í þvermál. Blómstöngullinn er að 30 sm hár, með tvemur köntum og smáum tönnum á kantinum. Blöðin eruflöt, að 1 mm breið, mjókka í báða enda, yfirleitt styttri en stöngullinn. Blómskipunin er hálfkúlulaga, með mörgum bleikum og hvítum blómum þétt saman.
Eiríkur Sumarliðason
Eiríkur var af höfðingjaættum, sonur Sumarliða Eiríkssonar á Grund í Eyjafirði, sonar Eiríks slógnefs Loftssonar ríka Guttormssonar og konu Sumarliða, Guðrúnar Árnadóttur. Eiríkur var orðinn prestur í Saurbæ 1497 en var farinn þaðan árið 1507. Það ár var hann í Osló, þar sem hann fékk dæmt sér í vil í erfðadeilu sem hann átti í við Finnboga Jónsson lögmann og skotið hafði verið til konungs. Hann var einnig Hólaráðsmaður um tíma.
Middelburg
Middelburg hefur upphaflega verið reist á 8. öld sem varnarvirki á Walcheren, sem þá var eyja. Fyrst er minnst á borgina sem virki til varnar gegn árásum víkinga. 844 var reist þar klaustur. Borgin fékk kaupstaðarréttindi árið 1217. Á miðöldum var borgin mikilvægur verslunarstaður og útflutningshöfn fyrir vörur frá Flandri til Bretlands.
Fjölfætlur
Fjölfætlur eru undirfylking liðdýra sem inniheldur m.a. margfætlur og þúsundfætlur.
Lágafellslaug
Lágafellslaug er sundlaug í Mosfellsbæ, byggð árið 2007. Samningar voru gerðir við Nýsi um byggingu og rekstur laugarinnar en eftir gjaldþrot komu nýir eigendur að rekstrinum.
Matarsódi
Einu skipt út fyrir annað í uppskriftum
Oft má nota lyftiduft í staðinn fyrir matarsóda, þá oftast í hlutföllunum 3:1. Hafi uppskriftin gert ráð fyrir 1 teskeið af matarsóda eru notaðar 3 teskeiðar af lyftidufti í staðinn. Þó má gera ráð fyrir að bragðið af kökunni breytist eitthvað. Yfirleitt er ekki hægt að nota matarsóda eingöngu þegar uppskriftin gerir ráð fyrir lyftidufti, nema þá ef bætt er við súru hráefni til að koma lyftingunni af stað, því að matarsóda vantar sýruna til að fá kökuna til að lyftast. Bragðið breytist að sjálfsögðu eitthvað við þetta. Útbúa má heimagert lyftiduft úr matarsóda og vínstein (kalíumbítartar - KC4H5O6 ) og þá er blandað saman einum hluta af vínstein á móti tveimur af matarsóda og einum af maíssterkju (einnig má sleppa sterkjunni en þá geymist lyftiduftið verr og það þarf að nota heldur meira af því en ella). Þetta lyftiduft er þó ekki tvívirkt og því þarf að baka kökur þar sem það er notað um leið og deigið er tilbúið.
Hoya lobbii
Hoya lobbii er fjölær jurt í vaxblómaættkvísl. Henni var lýst af Joseph Dalton Hooker. Útbreiðslan er í Indlandi, Myanmar og Taílandi.
Eric Christian Olsen
Verðlaun og tilnefningar
Young Artist-verðlaunin
Parísaryfirlýsing UNESCO 2012 um opið menntaefni
Parísaryfirlýsing UNESCO 2012 er yfirlýsing um opið menntaefni (OER). Í yfirlýsingunni eru ríkisstjórnir hvattar til þess að kynna notkun opins menntaefnis og beita sér fyrir menntaefni sem verður ókeypis og aðgengilegt öllum, alls staðar.
Íslensk þýðing á Parísaryfirlýsingunni
Menntaskólinn í Kópavogi
Menntaskólinn í Kópavogi (MK) er íslenskur menntaskóli, staðsettur við Digranesveg í Kópavogi. Skólinn var settur í fyrsta sinn 22. september 1973 af Ingólfi A. Þorkelssyni, skólameistara 1973-1993. Í skólanum eru um 1300 nemendur, og skiptist skólinn í þrjár megindeildir, bóknáms-, matvæla- og ferðamálasvið. Skólameistari Menntaskólans í Kópsvogi er Guðríður Eldey Arnardóttir en hún tók við starfinu árið 2019 af Margréti Friðriksdóttur sem sinnti starfinu frá 1993 til 2019.
Fuerteventura
thumbnail|Sandöldur nálægt Corralejo Fuerteventura er stærst Kanaríeyja utan við strönd Vestur-Afríku í Atlantshafinu.
Menntaskólinn í Kópavogi
Framkvæmdaráð NMK
2018 - 2019,  Snorri Sævar Konráðsson
2013 - 2014,  Metúsalem Björnsson
2010 - 2011,  Ómar Þór Arnarsson
2008 - 2009,  Sólrún Sigvaldadóttir
2006 - 2007,  Hjörtur Atli Guðmunds. Geirdal
2003 - 2004,  Ragnar Þorvarðarson
1997 - 1998,  Bergur Sigfússon
1994 – 1995,  Snorri Freyr Dónaldsson
1988 – 1989,  Líf Bergþórsdóttir
1982 – 1983,  Hulda Björnsdóttir
1981 – 1982,  Arinbjörn V. Clausen
Sauðkindin
Leikfélag NMK ber heitið Sauðkindin og sér um að setja upp leikrit ár hvert. Sauðkindin sér einnig um að halda spunanámskeið sem er upphitun fyrir Leiktu Betur, leikhússportkeppni framhaldsskólanna. Allir geta tekið þátt í spunanámskeiðum og áheyrnarprufur fyrir leikritið eru í lok haustannar. Á síðastliðnum árum hafa mörg velheppnuð verk verið sett upp, þar á meðal söngleikurinn Mamma Mia!, Börn mánans og Skítt með‘ða. Veturinn 1998–1999 var Fönkóperan Grettir sýnd í Félagsheimili Kópavogs og fóru Ágústa Eva Erlendsdóttir og Edgar Smári Atlason með aðalhlutverkin.
Askur og Embla
Askur og Embla sér um Gettu betur ,Morfís og næstum allt sem tengist gáfum eða mælskulist.
Fjalladúnurt
Samband við aðrar tegundir
Nokkrar tegundir sjúkdómsvaldandi sveppa hafa fundist á fjalladúnurt. Dúnurtapússryð (Puccinia epilobii) er algengur pússryðsveppur um allt land og vex á fjalladúnurt ásamt nokkrum öðrum dúnurtum. Einnig hefur P. scandica fundist á fjalladúnurt á nokkrum stöðum norðan til á landinu.
Hollywood (skemmtistaður)
Árið 1985 stóð til að breyta húsi Vörumarkaðarins í risavaxið Hollywood, en úr því varð ekki.
Svartfellska
Svartfellska (crnogorski / црногорски) er stöðluð mállýska serbó-króatísku og opinbert tungumál Svartfjallalands. Svartfellska er byggð á útbreiddustu mállýsku serbó-króatísku, stókavíönsku. Áður var svartfellska ekki aðgreind frá serbnesku og enn eru deilur um stöðu hennar.
DNA samfella
DNA grind (scaffold)
Þegar samfellum úr bútaraðgreiningu er raðað saman út frá öðrum upplýsingum en basaröð myndast grind (e. scaffold eða supercontig). Notast er við genakort, raðgreind mRNA og aðrar tiltækar upplýsingar til að raða samfellum í rétta röð og í réttri stefnu í stærri grind sem samsvarar oft heilum litningum eða litningsörmum. Í grindinni eru göt milli samfella sem hægt er að reyna að fylla upp í ef vilji og fjármagn er fyrir hendi. Hægt að staðsetja grindur á litninga til dæmis með litningalitun. Þegar erfðamengi telst raðgreint að fullu á ein genagrind að mynda einn litning eða litningsarm. Slíkt er sjaldgæft.
Meistarakeppni karla í knattspyrnu
Meistarakeppni karla í knattspyrnu er árleg viðureign Úrvalsdeildarmeistara og Bikarmeistara. Leikurinn fer fram í lok apríl áður en keppni hefst í Úrvalsdeildinni. Í þeim tilvikum sem að lið hefur unnið tvöfalt árið áður, þe bæði unnið úrvalsdeildina og bikarkeppnina, þá spilar liðið við taplið bikarúrslitaleiksins árið á undan.
Solothurn (fylki)
Lega og lýsing
Solothurn er í norðvesturhluta landsins, nálægt landamærunum að Frakklandi og Þýskalandi. Aðrar kantónur sem að Solothurn liggja eru Basel-Landschaft fyrir norðan, Aargau fyrir austan, Bern fyrir sunnan og Júra fyrir vestan. Solothurn á þrjú svæði innilokuð í öðrum kantónum. Tvær eru fyrir vestan móðurkantónuna og nema við landamærin að Frakklandi, en ein er fyrir austan, innilokuð í kantónunni Bern. Íbúarnir eru 261 þúsund talsins (2013) og eru langflestir þeirra þýskumælandi.
Skjaldarmerki
Skjaldarmerki Solothurn samanstendur af tveimur láréttum röndum, rauðri að ofan og hvítri að neðan (öfugt við pólska ríkisfánann). Lítil er vitað um tilurð merkisins eða merkingu litanna. En verndardýrlingur kantónunnar (píslarvotturinn Úrsus) bar rauðan fána með litlum hvítum krossi.
Trölladyngja (Reykjanesskaga)
Suðurhlíðar fjallanna þykja mjög litskrúðugar og er þar háhitasvæði, Sogin. Báðar Dyngjurnar þykja athyglisverðar jarðfræðilega séð og eru þær mjög vinsælar til uppgöngu, enda er mjög auðvelt að ganga á þær. Trölladyngja er þó nokkuð klettótt að ofan. Af Dyngjunum er mjög gott útsýni.
Hefei Xinqiao alþjóðaflugvöllurinn
alt=Mynd frá flughlaði Hefei Xinqiao alþjóðaflugvallarins við Hefei borg, Anhui héraði í Kína.|thumb|Flughlað Hefei Xinqiao alþjóðaflugvallarins.
Flugfélög
Flugvöllurinn er sérstakur áhersluflugvöllur fyrir flugfélögin China Eastern Airlines og Happy Airlines. Meðal annarra umsvifamikilla flugfélaga eru China International Airlines, West Air og Hainan Airlines. Alls starfa þar 39 farþegaflugfélög og 4 farmflugfélög.
Axel Rodrigues de Arruda
Axel Rodrigues de Arruda (fæddur 9. janúar 1970) er brasilískur fyrrverandi knattspyrnumaður. Hann spilaði 1 leiki með landsliðinu.
Araucaria angustifolia
Araucaria angustifolia er tegund af barrtrjám sem vex í Suður-Ameríku (Brasilíu, N-Argentínu og V-Paragvæ. Það verður um 40 m hátt. Fræin eru staðbundið vinsæl til matar.
Keðjulisti
Fjöltengdur listi
Fjöltengdur listi er listi þar sem að hver hnútur vísar á fleiri en einn hnút. Fjöltengdir listar eru oft notaðir til þess að geyma tré. Fjöltengdur listi getur verið skilgreindur á ýmsa vegu, en oftast eru þeir einfaldlega samsetningar af öðrum tegundum tengdra lista. Til dæmis gæti fjöltengdur listi verið í grunninn hringtengdur listi, nema að hver hnútur hefur að auki tilvísun línulega tengdan lista.
Sameinaða Arabalýðveldið
Samfélagsumskipti Nassers voru komin miklu lengra á leið í Egyptalandi en Sýrlandi. Í Egyptalandi hafði hann þjóðnýtt ýmis einkarekin fyrirtæki án verulegrar mótspyrnu þar sem þau höfðu tilheyrt útlendingum. Í Sýrlandi átti breiðari hópur þessi fyrirtæki og til var þróaðari millistétt með pólitísk áhrif. Nasser stjórnaði hernum og stjórnsýslunni. Sýrlenski Ba'ath-flokkurinn var hugmyndafræðilega svipaður Nasser en Nasser reyndi ekki að vinna í bandalagi við þá heldur reiddi hann sig á tryggð hersins og ofurstans Abdúl Hamid Sarraj.
Þann 28. september árið 1961 framdi hópur sýrlenskra herforingja valdarán í Sýrlandi og leystu upp sambandið við Egyptaland.
Reglugerð Evrópusambandsins um rafrænan úrgang
Breytingar á reglugerðinni
Reglugerðin hefur verið uppfærð nokkrum sinnum frá 2002, meðal annars árin 2006 og 2009.
Rafrænn úrgangur
Allur rafrænn úrgangur getur innihaldið hættuleg efni á borð við blý, kadmín, beryllín og eldtefjendur. Jafnvel í þróuðum löndum geta meðhöndlun og endurvinnsla á raftækjum skapað ákveðnar áhættur og verður að gæta mikillar aðgátar svo að starfsmenn og samfélög komi ekki í samband við hættuleg efni eins og þungmálmar frá urðunarstöðum og úr brennsluofnum.
Eplasnigill
Flokkun
Pomacea diffusa var áður talin undirtegund af Pomacea bridgesii, og hafði nafnið Pomacea bridgesii diffusa, meðan Pomacea bridgesii var skráð sem Pomacea bridgesii bridgesii. Erfðagreining hefur hinsvegar sýnt að um er að ræða tvær aðskildar tegundir.
Silfurberg
Notkun
Guðjón Samúelsson húsameistari notaði silfurberg til skrauts í nokkrum byggingum, t.d. Landakotskirkju, Þjóðleikhúsinu og Háskóla Íslands. Eftir að farið var að steina hús að utan, var stundum blandað dálitlu af silfurbergi í steininguna til þess að glampaði á hana í sólskini.
Nimzóindversk vörn
Nimzóinversk vörn er skákbyrjun, afbrigði indverskrar varnar, og hefst á leikjunum 1.d4 Rf6, 2.c4 e6, 3.Rc3 Bb4.
Kasparov afbrigðið, 4.Rf3
Hvítur kemur riddaranum sínum fyrir á sínum náttúrulega reit, f3, og bíður til þess að sjá hverju svartur svarar. 4...d5 verður að Ragozin vörn í höfnuðu drottningarbragði og 4...b6 5.Bg5 Bb7 verður að Drottningarindverskri vörn með Nimzóindversku ívafi svo 4...c5 er helsta framhaldið sem telst sem Nimzóindversk vörn. Nú verður 5.e3 að Rubenstein afbrigðinu en helsti leikurinn er 5.g3 sem verður að stöðu sem kemur einnig upp í fianchetto afbrigðinu. Óhætt er að líta á 5.g3 cxd4 6.Rxd4 0-0 7.Bg2 d5 8.cxd5 Rxd5 sem aðallínu Kasparov afbrigðisins. Svörtum hefur nú tekist að leysa up miðborð hvíts en biskupinn á g2 setur pressu á drottningarvæng svarts og sú pressa getur verið aukin með Db3.
The Dukes of Hazzard
The Dukes of Hazzard var bandarísk gamanþáttaröð sem var sýnd á CBS-sjónvarpsstöðinni frá 26. janúar 1979 til 8. febrúar 1985. Sjö þáttaraðir voru framleiddar, alls 147 þættir. Þáttaröðin var undir áhrifum frá kvikmyndinni Moonrunners frá 1975 sem Gy Waldron skrifaði einnig handritið að. Þáttaröðin fjallar um tvo sveitastráka frá Georgíu á skilorði sem aka um á breyttum Dodge Charger og komast þannig undan spilltum lögreglustjóra sýslunnar. Á blómaskeiði sínu var The Dukes of Hazzard oft önnur vinsælasta þáttaröðin í bandarísku sjónvarpi á eftir Dallas.
Carl Theodor Zahle
Síðari ferill
Zahle varð aldrei forsætisráðherra aftur en hann varð dómsmálaráðherra frá 1929 til 1935 í ríkisstjórnum Thorvalds Stauning. Hann hafði áður gegnt því embætti samhliða forsætisráðherraembættinu í eigin ríkisstjórnum og hafði ávallt beitt sér fyrir uppbyggingu dansks réttarríkis.
Jólaplata Hlíðaskóla
Jólasálmar og Jólasöngvar er 45-snúninga hljómplata gefin út af Íslenzkum tónum árið 1964. Á henni flytja Barnakór Hlíðaskóla níu lög. Söngstjóri: Guðrún Þorsteinsdóttir. Einsöngvari: Björg Sigurðardóttir. Undirleikari: Carl Billich. Platan er hljóðrituð í mono. Upptaka: Ríkisútvarpið. Umslag: Amatörverslunin ljósmyndastofa. Pressun: AS Nera í Osló.
Þungmálmur
Vegna þess að það er ekki hægt að brjóta frumefni niður og vegna þess að lífverur eiga erfitt með að losa sig við þau safnast þungmálmar í lífverum. Þetta veldur ýmsum vandamálum. Töluverð uppspretta þungumála í náttúrunni er úrgangur og brennsla. Til dæmis er þungmálma að finna í rafhlöðum og bakskautslömpum.
Hafsteinn Gunnar Sigurðsson
Hafsteinn Gunnar Sigurðsson (f. 24. september 1978) er íslenskur kvikmyndaleikstjóri og handritshöfundur.
Amor e Ódio
Amor e Ódio er brasilísk þáttaröð (telenovela). Þættirnir eru alls 110 (10. desember 2001 - 16. apríl 2002).
Pierre Laval
Eftir að Frakkland var frelsað undan hernáminu var Laval handtekinn, ákærður og dæmdur til dauða fyrir landráð og samsæri gegn ríkinu af hæstarétti bráðabirgðastjórnar Frakklands. Hann var tekinn af lífi af skotsveit Frakka þann 15. október 1945.
Þjóðernishreyfing Íslendinga
Flokkur þjóðernissinna hætti að mestu störfum um 1940 en var formlega lagður niður 1944 þegar ósigur Þjóðverja í seinni heimsstyrjöldinni var orðinn augljós. Flokkurinn bauð fram í Alþingiskosningum og bæjarstjórnarkosningum og varð fylgi hans mest í bæjarstjórnarkosningum í Reykjavík árið 1934, 2,8%, en það voru samanlagt 399 atkvæði.
Apis mellifera mellifera
Apis mellifera mellifera er ein undirtegund alibýflugna. Útbreiðsla hennar er í norður og mið Evrópu. thumb|vinstri|Upprunaleg útbreiðsla undirtegundanna í Evrópu og Austurlöndum nær (eftir síðustu ísöld). Hún er dökkbrún til svört með dökkbrúnni hæringu, sérstaklega hærð á frambol. Breiður, snubbóttur afturbolur er einkennandi. Tungulengd er styttri eftir því sem afbrigðið er norðlægara (6.45 mm (suður Frakkland), 6.19 mm (Alparnir) til 5.90 mm (Noregur)). Sjúkdómsþol undirtegundarinnar er mun minna en A. m. carnica og A. m. ligustica, sem og blendingsins Buckfast. Við bestu aðstæður framleiðir bú A. m. mellifera um 20% minna en áðurnefndar gerðir, en við erfiðar aðstæður (veðurfarslega) er hún afgerandi öflugri. Á móti kemur að hún er árásargjarnari og svermir auðveldlega.
Fróðárheiði
Fróðárheiði er fjallvegur sem liggur yfir Snæfellsnes til Fróðársveitar, austan við Ólafsvík. Sunnan megin við heiðina liggja vegamótin upp á hana skammt frá Búðum, en að norðan skammt austan við Ólafsvík. Heiðin þessi er verulega snjóþungt og veðrasamt skarð, en þó liggur vegurinn þar sem fer hjá Rjúpnaborgum í um 361 m hæð yfir sjávarmáli. Reimt mjög hefur þótt á Fróðárheiði og eru til um það margar sögur.
Fáni Djibútí
Fáninn var fyrst dreginn að húni á sjálfstæðisdegi ríkisins 27. júní 1977.
Okurmálið
Okurmálið var lögreglumál sem kom upp á Íslandi árið 1985 og varðaði ólögleg okurlán Hermans Björgvinssonar. Málið fékk mikla umfjöllun á sínum tíma og í seinni tíð hafa vextir okurlánara oft komið til tals þegar rætt er um vexti nútíma krítarkortafyrirtækja.
Carlo Azeglio Ciampi
thumb|right|Carlo Azeglio Ciampi, 2003 Carlo Azeglio Ciampi (f. 9. desember 1920; d. 16. september 2016) var tíundi forseti Ítalíu. Hann var áður stjórnarformaður ítalska seðlabankans, forsætisráðherra í starfsstjórn frá apríl 1993 til maí 1994 og síðan fjármálaráðherra í ríkisstjórnum Romanos Prodis og Massimo D'Alema frá 1996 til 1999.
Gerður Kristný
Gerður Kristný hefur sent frá sér ljóðabækur, skáldsögur, smásögur, barnabækur, viðtalsbók og ferðasögu og hafa bækur hennar hlotið ýmsar viðurkenningar, þar á meðal Bókmenntaverðlaun Halldórs Laxness fyrir skáldsöguna Bátur með segli og allt, Bókaverðlaun barnanna 2003 fyrir söguna Marta smarta, Blaðamannaverðlaun Íslands 2005 fyrir bókina Myndin af pabba - Saga Thelmu, Vestnorrænu barna- og unglingabókaverðlaunin fyrir Garðinn og Íslensku bókmenntaverðlaunin 2010 fyrir ljóðabókina Blóðhófnir. Sú síðastnefnda var einnig tilnefnd af Íslands hálfu til Bókmenntaverðlauna Norðurlandaráðs árið 2011 og hefur verið gefin út í Danmörku, Svíþjóð, Noregi, Finnlandi, Englandi og Spáni. Árið 2010 fékk Gerður Kristný Ljóðaverðlaun Guðmundar Böðvarssonar sem og Ljóðstaf Jóns úr Vör. Bók Gerðar, Drápa (2014), kom út í Englandi, Noregi, Finnlandi og Danmörku og Sálumessa (2018) sem tilnefnd var til Íslensku bókmenntaverðlaunanna, kom út í Danmörku og Noregi og Englandi. Árið 2020 fékk Gerður Verðlaun Jónasar Hallgrímssonar á degi íslenskrar tungu, 16. nóvember.
Skriðdreki
Fyrsti skriðdrekinn var smíðaður í Bretlandi en fljótlega fylgdu Frakkar á eftir. Aukin notkun skriðdreka í fyrri heimsstyrjöld gerði það að verkum að skotgrafahernaður varð fljótt úreltur, þar sem skriðdrekar gátu auðveldlega ekið yfir skotgrafir og brotst gegnum víglínuna. Upphaflega var skriðdrekum ætlað það hlutverk að styðja við fótgöngulið, en í seinni heimsstyrjöld voru myndaðar sérstakar bryndeildir, sem fóru með skiðdreka í fararbroddi við árásir, sbr. leifturstríð.
Ólafur Pétursson hirðstjóri
Ólafur fór með Þorsteini Eyjólfssyni til Noregs 1362 og var handtekinn með honum þar. Þeir komu saman heim 1364 og höfðu fengið hirðstjórn. Ólafur hefur þó varla verið hirðstjóri nema eitt ár því 1365 sigldi hann aftur.
Bréfabindi
Almennt notagildi
Gögn eru í auknum mæli geymd í tölvumöppum, þ.e. stafrænum gögnum, sem að hægt er að prenta út svo að hægt sé að kynna sér þau og síðan má koma þeim fyrir í hefðbundinni merktri möppu.
Kolbeinsdalur
Bæir í Kolbeinsdal
Kolbeinsdalur var áður albyggður, en er nú kominn í eyði.
Allir þessir bæir voru í Hólahreppi. Landfræðilega má segja að Sleitustaðir geti bæði verið í mynni Kolbeinsdals, og einnig talist innsti bær í Óslandshlíð.
Ágústudalur
thumb|right|Fáni Ágústudals. Ágústudalur (ítalska Valle d'Aosta, arpitanska Vâl d’Aoûta, franska Vallée d'Aoste) er sjálfstjórnarhérað í norðvesturhluta Ítalíu með landamæri að Frakklandi (Haute Savoie, Savoie og Rhône-Alpes), Sviss (Vallese) í vestri og norðri og Fjallalandi í austri. Höfuðstaður héraðsins er Ágústa. Íbúar héraðsins eru um 120 þúsund íbúar í 74 sveitarfélögum, en Ágústudalur er aðeins ein sýsla. Sumir íbúar héraðsins tala franskar mállýskur.
5. Mósebók
Efni
Lokakaflar 5. Mósebókar fjalla eru annars eðlis. 32. kafli er ljóð Móse, efni sem virðist nokkuð fráskilið fyrri hluta bókarinnar. Í 33. kafla er annað ljóð þar sem Móses blessar Ísraelsmenn. Síðasti kaflinn, 34. kafli, fjallar um dauða Móses og jarðsetningu hans.
Gríska heiti bókarinnar virðist hafa orðið til fyrir misskilning. Hljómur þess svipar til hebreska nafnsins en hebreska nafnið er einfaldlega vísun í fyrstu orð bókarinnar:
Filippus 2. Spánarkonungur
Ætt og hjónabönd
Filippus var eini sonur Karls 5. og Ísabellu af Portúgal sem komst til fullorðinsára. Sautján ára að aldri giftist hann jafnöldru sinni, Maríu Manúelu af Portúgal, en þau voru systkinabörn í báðar ættir. Hún ól son, Karl prins af Astúríu, árið 1545 en dó fáeinum dögum síðar.
Stjórnartíð Filippusar
Ófriður milli Frakka og Spánverja hófst aftur árið 1590 og studdi Filippus Kaþólska bandalagið gegn mótmælendum undir forystu Hinriks 4. En spænski herinn hafði í mörg horn að líta og í friðarsamningunum í Vervins 1598 samþykktu Spánverjar að hverfa með allt sitt herlið frá Frakklandi. Sama ár lést Filippus.
Bónóbósimpansi
Bónóbósimpansi er alæta og étur stundum kjöt annarra spendýra svo sem svifíkorna, þótt hann sé meiri jurtaæta en frændi hans simpansinn. Hann er grennri og smærri en simpansi.
Þorvarður Loftsson
Þorvarður varð ekki gamall og Margrét bjó lengi ekkja á Möðruvöllum. Þau áttu þrjár dætur: Ingibjörgu konu Páls Brandssonar sýslumanns á Möðruvöllum, en þau og synir þeirra dóu öll í plágunni síðari 1494; Guðríði, konu Erlendar Erlendssonar sýslumanns á Hlíðarenda og móður Vigfúsar Erlendssonar hirðstjóra; og Ragnhildi, sem giftist Hákarla-Bjarna Marteinssyni á Ketilsstöðum á Völlum og síðar á Eiðum.
Íslenski fáninn
Fálkafáninn
Fálkafáninn var gerður eftir hugmynd Sigurðar málara og átti að vera bæði fáni og skjaldamerki Íslands. Honum fannst fálkinn vera sæmilegra tákn en flatti þorskurinn sem þá var notaður í skjaldarmerkið. Fyrir atbeina Sigurðar tóku stúdentar fálkann upp í merki sitt (1873) og skólapiltar nokkru seinna. Fálkahugmynd Sigurðar breiddist ört út, og á þjóðhátíðinni 1874 var merki með hvítum fálka í bláum feldi mjög víða notað við hátíðahöldin á Íslandi og jafnvel meðal Íslendinga í Vesturheimi. Var mikil hreyfing uppi um það, að hvítur fálki í bláum feldi skyldi vera þjóðtákn Íslendinga, og þá bæði skjaldarmerki og fáni, að svo miklu leyti, sem menn gerðu sér ljósan greinarmun á þessu tvennu. Fram undir aldamót voru fánar af þessari gerð víða notaðir við hátíðahöld, einkum á þjóðhátíðum.
Hvítbláinn
Núna er Hvítbláinn fáni UMFÍ (Ungmennafélags Íslands) og skólafáni Menntaskólans að Laugarvatni og er silkifáni sem var lagður á kistu Einars Benediktssonar við útför hans, notaður enn þann dag í dag á formlegum viðburðum í skólanum.
Núverandi fáni
Ýmsar fleiri tillögur höfðu verið á kreiki um fána, má þar nefna tillögu um einlitan fána, bláan eða rauðan, með hinni heiðnu fimmgeisluðu stjörnu eða hamarsmarki Þórs, hina gömlu tillögu um hvítan fálka í bláum feldi, sem hafa átt sér nokkra fylgismenn, og tillögu um mynd af Fjallkonunni í hvítum feldi.
Forsetakosningar í Bandaríkjunum 2016
Forsetakosningarnar í Bandaríkjunum 2016 fóru fram þriðjudaginn 8. nóvember 2016. Auðjöfurinn Donald Trump og Mike Pence, fylkisstjóri Indiana, unnu sigur á Hillary Clinton, fyrrum utanríkisráðherra, og Tim Kaine, öldungadeildarþingmann fyrir Virginíu. Þó að Clinton hafi hlotið um þremur milljónum fleiri atkvæði hlaut Trump sigur, sem skýrist af því að í Bandaríkjunum er forseti ekki kosinn í beinni kosningu heldur í gegnum kjörmannaráð.
Münster
Skjaldarmerki
Skjaldarmerki Münster samanstendur af þremur láréttum röndum, gulri, rauðri og hvítri. Litirnir eru upprunnir frá fyrri öldum, allt frá 14. eða 13. öld.
Íþróttir
Í Münster fer fram eitt af stóru maraþonhlaupum Þýskalands með um 3000 þátttakendum. Hlaupið fer fram aðra helgi í september.
Vinabæir
Münster viðheldur vinabæjatengslum við eftirfarandi borgir:
Sálfræðimeðferð
Miklar deilur hafa staðið um hvers konar sálfræðimeðferð sé áhrifaríkust til að meðhöndla geðraskanir, og hvort þær séu yfirleitt áhrifaríkari en engin meðferð eða gervimeðferð. Þekkt eru svokölluð Dúdúfuglsáhrif, eða sú niðurstaða sumra rannsókna að allar tegundir sálfræðimeðferðar virki jafn vel.
Safali
Atferli
Safalar búa í þéttum skógum vöxnum aðallega greni, furu, lerki, Cedrus, og birki bæði á láglendi og hálendi. Þeir verja svæði sem geta verið frá 4 til 30km2, allt eftir landslagi og framboði af fæðu. Hinsvegar geta þeir farið umtalsverðar vegalengdir í fæðuleit og 6 til 12 km á dag hafa verið skráð.
Ljón
Útlit
Fullorðin karldýr þekkjast af þykkum makka, sem liggur í kringum höfuðið og niður hálsinn og stundum alveg niður á maga. Engin önnur kattartegund hefur jafn áberandi mun á karl- og kvendýri.
Fæðuöflun
Ljón eru félagslynd dýr og lifa í stórum hópum. Í hverjum hópi eru yfirleitt þrjú skyld fullvaxta karldýr með allt að þrjátíu ljónynjur og hvolpar. Kvendýrin eru yfirleitt frekar skyld hvert öðru. Ljónynjurnar sjá að mestu um veiðar og vinnu í hópnum þó svo að einstök ljónynja sé fullfær um að veiða upp á sitt einsdæmi ef þörf krefur. Kvendýrin reynast líka vera fljótari og betri til veiða en karldýrin. Kvenljón geta náð miklum hraða, eða allt að 60 km/klst meðan á eltingaleik stendur. Ljón eru mjög þolinmóð og geta setið um bráðina svo klukkutímum skiptir en eltingaleikurinn stendur aðeins yfir í örfáar mínútur. Eftir að bráð hefur verið drepin, þá öskra ljónynjurnar nokkur lágvær öskur sem segja hinum ljónunum að koma og fá sér að éta. Fullorðin karldýr koma fyrst, svo ljónynjurnar og síðast hvolparnir.
Verðsamráð
Tilgangur verðsamráðs getur verið að hækka verð vöru og auka þannig hagnað seljenda, tryggja afslátt til kaupenda eða viðhalda verðstöðugleika.
Hrökkáll
Raffæri hans eru ummyndaðir vöðvar og geta framleitt 800 volta spennu. Fiskarnir geta því verið hættulegir dýrum á stærð við hest, sérstaklega á þurru landi, en í vatni er straumurinn fljótur að dreifast.
Deildardalur
Nokkrir bæir eru í dalnum. Ný rétt var tekin í notkun þann 8. september, 2007 í Deildardal en á Deildarlalsafrétt eiga allmargar jarðir í Óslandshlíð og á Höfðströnd upprekstur.
As Pupilas do Senhor Reitor
As Pupilas do Senhor Reitor er brasilísk þáttaröð (telenovela). Þættirnir eru alls 185 (6. desember 1994 - 8. júní 1995).
Svarta höndin
Sögusvið
París, Frakkland - Feneyjar, San Giuliano,Feneyjafjöll, Ítalía
Reif
Eiturlyf
Þar sem er reif eru eitulyf og eru þar sum efni vinsælari en önnur og oftar en ekki eru þetta efni sem gerir fólk spennt og veitir þeim aukna orku til þess að geta dansað tímunum saman. Dæmi um slíkt eiturlyf er Methylenedioxymethamphetamine (MDMA). Götuheiti MDMA getur verið E-tafla, e-pilla, e, alsæla, XTC, Molly, Adam og Elskuhuga hraði. Alríkislögregla Bandaríkjanna (FBI) tók saman lista þar sem farið er yfir áhrif MDMA á mannslíkamann og andlegaheilsu:
Daniel Burley Woolfall
Forseti FIFA
FIFA kom að skipulagningu knattspyrnukeppninnar á Ólympíuleikunum 1908 og 1912. Í báðum tilvikum var þar þó gerð krafa um að þátttakendur væru áhugamenn í íþróttinni, en deilurnar um áhugamennsku eða atvinnumennsku voru þungar í vöfum innan FIFA á þessum árum. Fyrri heimsstyrjöldin varð til þess að fresta frekari framþróun millilandakeppni í knattspyrnu, en Woolfall lést áður en stríðinu lauk.
Skessan í hellinum
Skessan í hellinum flutti til Reykjanesbæjar á Ljósanótt 2008 og hefur nú aðsetur í Svartahelli við smábátahöfnina í Gróf. Þar hefur skessan búið sér til notalegan helli með góðu útsýni yfir Keflavíkina og Faxaflóann.
Hönnun hellisins, framkvæmd og gerð skessunnar var í höndum listahópsins Norðanbáls en við undirbúning verkefnisins leituðu þeir ráða hjá skessunni sem kom með ábendingar um gerð hellisins en í hann er notað efni úr nálægu umhverfi sem gerir hann samofinn landinu.
Áhættusamfélag
Áhættusamfélag er hugtak sem varð til upp úr 1990 til að lýsa hvernig nútímasamfélag er skipulagt miðað við áhættu, hugtakið er tengt verkum félagsfræðinganna Anthony Giddens og Ulrich Beck. Samkvæmt félagsfræðingnum Anthony Giddens er áhættusamfélag samfélag sem er sífellt meira upptekið af framtíðinni og öryggi sem býr til áhættu en Ulrich Beck skilgreinir áhættusamfélag sem kerfisbundna leið til að kljást við hættur og óöryggi sem tengist nútíma. Þessir höfundar benda á að mannkyn hafi alltaf búið við áhættu t.d. vegna náttúruhamfara en venjulega hafi verið litið á slíka áhættu þannig að hún stafaði ekki af manna völdum. Nútímasamfélögum sé hins vegar hætta búin vegna mengunaer, nýuppgötvaða sjúkdóma og glæpa sem stafi af nútímavæðingunni sjálfri. Giddens skilgreinir tvenns konar áhættu, ytri áhættu og tilbúna áhættu (manufacted risks) sem stafar af breytni manna sem framleiða og dreifa slíkri áhættu.
Jude Bellingham
Hann skoraði fyrsta landsliðsmark sitt í 6-2 sigri gegn Íran á HM 2022.
Grafarós
Grafarós á Höfðaströnd, skammt sunnan við Hofsós, er ós Grafarár og þar lentu skip stundum fyrr á öldum. Þar var komið á fót verslun árið 1835 og var þar um skeið annar helsti verslunarstaður héraðsins. Verslunin var lögð niður árið 1915. Þar sjást rústir eftir verslunar- og íbúðarhús og eru þær friðlýstar.
Ágústínusarregla
Ágústínusarregla er klausturregla, kennd við heilagan Ágústínus frá Hippó (354 – 430), sem var einn kirkjufeðranna. Bréfið sem reglan sækir fyrirmynd sína í er mjög almennt og gefur færi á miklum sveigjanleika í túlkun svo að í rauninni er um margar tengdar munka- og nunnureglur að ræða.